Príloha č. 6 
Investičné akcie realizované zo štátneho rozpočtu
ÚSEK VODNÝCH TOKOV
Slovenský vodohospodársky podnik, š. p., Banská Štiavnica
Rekonštrukcia Uhu, Lekárovce - Pinkovce
Stavba bola začatá v roku 1996. Hlavným účelom stavby je zvýšenie kapacity koryta Uhu na prietok Q100 s požadovanou bezpečnosťou. Stavba nadväzuje na už vykonané investičné úpravy v hraničnom úseku Uhu s Ukrajinou. V roku 2000 pokračovali stavebné práce medzi zaústením Záchytného kanála a obcou Lekárovce v dĺžke 3 370 m. Išlo v zásade o skapacitnenie koryta na ľavej berme vo forme kapacitných odkopávok zeminy s požadovanými doplňujúcimi prácami – vodorovné presuny, spevnenie svahov a odstránenie krovia a stromov. Realizáciou stavby bude chránených osem intravilánov obcí a priľahlé územie VSN. Ide o jediný dostupný spôsob realizácie protipovodňovej ochrany na Slovenskom území.
Kubáňovo, hať a ČS na Ipli
Stavba bola začatá v októbri 1997. Predpokladaný termín ukončenia bol november 1999. Vzhľadom na krátenie dotácie a nezískanie finančných prostriedkov z iných zdrojov nebolo možné stavbu ukončiť v požadovanom termíne. Z uvedeného dôvodu bol dohodnutý náhradný termín ukončenia stavby na október 2000. Stavba bola ukončená v požadovanom termíne. Vybudovaním stavby sa zabezpečuje odvodnenie chráneného územia cca 5,2 km2. Hať a čerpacia stanica sú určené na celoročnú prevádzku.
Povodne na území Slovenska v rokoch 1997–1999, odstránenie následkov a preventívne opatrenia
Postupne sa realizovali základné opatrenia súvisiace s odstraňovaním povodňových škôd z predchádzajúcich štyroch rokov.
HMZ – oprava, údržba, rekonštrukcia, modernizácia 
Práce boli orientované na modernizáciu, rekonštrukciu a novú výstavbu hlavných melioračných zariadení.
Vodohospodárska výstavba, š.p. Bratislava 
Slatinka – presídlenie obce
Pre potreby presídlenia obce Slatinka sa realizuje v obci Zvolenská Slatina výstavba 16-bytového obytného domu a 28 rodinných domov.
V mesiaci november 1999 bol ukončený a skolaudovaný obytný dom, pri ktorom sa v r. 2000 vykonali práce na terénnych a sadových úpravách a spevnených plochách. Predmetné práce boli ukončené v mesiaci november 2000 a následne bolo Okresným úradom Zvolen vydané kolaudačné rozhodnutie.
Ďalej v r. 2000 pokračovali práce na výstavbe 21 rodinných domov a inžinierskych sieťach v severovýchodnej časti obce Zvolenská Slatina. Hrubá stavba rodinných domov bola zrealizovaná v r. 1999. Predpokladaný termín ukončenia v októbri 2000 bol dodržaný s výnimkou dokončenia terénnych úprav, oplotení a prístupových chodníkov, ktoré však nebránili skolaudovaniu domov a následnému presťahovaniu presídlencov zo Slatinky v decembri 2000.
Na siedmich rodinných domoch v rómskej osade „Úhrady“ boli dokončené remeselné práce a domy boli taktiež skolaudované a prenajaté rómskym presídlencom zo Slatinky.
VN Turček - 3. stavba - rozšírenie úpravne vody
Rozšírenie úpravne vody v Turčeku je posledným zo súboru stavieb „Vodárenská nádrž Turček“. Nová časť úpravne bezprostredne súvisí s jestvujúcou úpravňou vody a po zrekonštruovaní starej časti úpravne  sa obe časti spoja do jedného výrobného komplexu s výkonom 500 l.s1.
V novembri 1999 boli objekty novej časti úpravne uvedené do skúšobnej prevádzky a následne mohli začať práce na rekonštrukcii starej časti úpravne, ktoré prebiehali počas celého roku 2000. Všetky práce na objektoch stavby a technologických zariadeniach boli nasmerované tak, aby v októbri 2000 bolo možné úpravňu vody odskúšať na maximálny výkon a následne odovzdať do skúšobnej prevádzky.
V mesiaci november 2000 vydal Krajský úrad Žilina kolaudačné rozhodnutie, ktorým bola povolená ročná skúšobná prevádzka.
Nakoľko v roku 2000 neboli úplne ukončené všetky objekty rozšírenia úpravne vody, bude časť objektov, ako sú prístupová komunikácia, terénne a sadové úpravy, prevádzkové byty, ukončená až v roku 2001.
Predpokladaný termín ukončenia posledného objektu stavby je november 2001.
Vodárenská nádrž Málinec, 2. stavba, lapače oleja
V rámci výstavby ochranných opatrení v PHO druhého stupňa Vodárenskej nádrže Málinec – 2. stavba sa v roku 2000 vybudovalo 9 kusov z celkového počtu 20 ks lapačov oleja na štátnej ceste II. triedy Látky – Kokava nad Rimavicou.

ÚSEK VODOVODOV A KANALIZÁCIÍ
Západoslovenské vodárne a kanalizácie, š.p., Bratislava
Prívod vody a vodovodné siete v obciach ochranného pásma JE Mochovce
V rámci uvedenej stavby sa realizovali nasledujúce objekty, ktoré zabezpečia prívod a rozvod vody Nové Zámky-Zlaté Moravce.
Výtlačné potrubie ČS Nové Zámky-Černík, skupina objektov Vráble, zásobné potrubie Vráble, skupina objektov Paňa, výtlačné potrubie do Vrábiel, výtlačné potrubie od VDJ Černík po Vráble, skupina objektov Černík, ČS Nové Zámky, ČS a VDJ Černík, VDJ Vráble, VDJ Paňa, repasie technologického zariadenia, čistenie potrubia, výtlačné potrubie Vráble - Čierne Kľačany (PD), výtlačné potrubie Vráble - Zlaté Moravce, zásobné potrubie ÚV-Zlaté Moravce DN 500, ASRTP.
Ďalej sa realizovali ďalšie stavebné celky: Melek, prívod a rozvod vody, SV Černík,prívod a rozvod vody, SV Maňa-Vlkas, prívod vody, Vlkas , rozvod vody, Vráble, IBV H.Oháj, prepojenie vodovodu, Húl-Trávnica, prívod vody, SV Červený Hrádok-Nevidzany-Vozokany, prívod vody, Choča, prívod vody, Nová Ves nad Žitavou, prívod vody, Slepčany, vodovod, Veľké a Malé Chyndice, prívod a rozvod vody, Dolná Seč, prepojenie vod., SV Tekovské Lužany-Plavé Vozokany, prívod vody, Vyšné nad Hronom, prívod vody, Nová Dedina, AT stanica, Horná Seč, prívod vody, Kozárovce , vodovod, Orovnica, vodovod, Orovnica, vodovod,  Tekovské Nemce, prívod a rozvod vody, Dedinka , celoobecný vodovod, Pozba, celoobecný vodovod, Obdokovce, vodovod.	
Nové Zámky, intenzifikácia ČOV
V rámci uvedenej stavby sa realizovali práce podmieňujúce sprevádzkovanie I.etapy intenzifikácie ČOV v roku 2001. Jednalo sa o:
*	stavebné práce na čerpacej stanici vratného kalu, na hlavnom prepojovacom potrubí, na spojovacom potrubí, na kanalizácii, 
*	technologické práce na čerpacej stanici vratného kalu, na dúcharni,
Topoľčany, intenzifikácia ČOV
V roku 2000 sa realizovali práce na dokončovaní stavebných objektov, na prítoku a odtoku zo združeného objektu biologického čistenia zabudovania Messnerových platní, na realizáciu vonkajších rozvodov silnoprúdu, časti motorickej inštalácie pre združený objekt biologického čistenia, cesty a spevnené plochy.
Severoslovenské vodárne a kanalizácie, š. p., Žilina
Čadca - rekonštrukcia a rozšírenie ČOV
V priebehu roku boli postupne realizované a ukončované stavebné objekty a prevádzkové súbory biologického stupňa ČOV a plynového a kalového hospodárstva. V mesiaci december 2000 boli tieto PS a SO odovzdané a prebraté užívateľom a začiatkom januára 2001 bola zahájená skúšobná prevádzka na tejto časti ČOV.
Nová Bystrica – úpravňa vody - rekonštrukcia a modernizácia
Práce na horeuvedenej akcii pokračovali na stavebnej aj technologickej časti. V zmysle zákona o verejnom obstarávaní bol vybraný zhotoviteľ pre realizáciu stavebného objektu Vodárenský dispečing. V rámci neho sa zrealizovala do konca mesiaca december 2000 rekonštrukcia časti objektov – výmena striech a okien, úpravy v armatúrnych komorách a podobne. V rámci technologickej časti sa zrealizovala dodávka a montáž časti technologických zariadení siete dispečingu v okrese Čadca a Žilina.
Stredoslovenské vodárne a kanalizácie, š. p., Banská Bystrica
Banská Štiavnica, kanalizácia a ČOV 
V roku 2000 sa realizovali práce na stavebných objektoch:
*	SO-23 čerpacia stanica vnútorných vôd,
*	SO-29 vnútorné kanalizácie,
*	SO-42 preložka  potoka.
Banská Bystrica, rozšírenie ČOV
V roku 2000 boli realizované práce a dodávky na prevádzkových súboroch:
*	PS 10 aktivačné nádrže,
*	PS 11 ducháreň,
*	PS 10/28 potrubné rozvody vzduchu.
Banská Bystrica, kanalizačný zberač A., I. etapa
Stavba je rozostavaná, práce boli zamerané na budovanie stavebných objektov:
*	SO-01 kanalizačný zberač A,
*	SO-02 úprava Rakytovského potoka.
Východoslovenské vodárne a kanalizácie, š. p., Košice
Vranov – Trebišov, prívod vody
V roku 2000 sa realizovala výstavba vodojemu Ruskov a boli vykonané nasledujúce práce: debnenie, armovanie a betonáž stien komôr, montáž skeletu, betonáž zákl. dosky, armat. komora, odpad z vodojemu v dĺžke 100 m.
Svidník – Medzianky, prívod vody z VN Starina
V rámci uvedenej stavby boli vybudované časti objektu 06 – Prívod vody Mestisko – Svidník vodovodným potrubím DN 400 v celkovej dĺžke 1 278 bm v km 2,722 – 4,000. 
Krompachy – kanalizácia a ČOV
V rámci uvedenej stavby sa realizovali nasledujúce objekty: 
•	SO 05 Hrubé predčistenie a mechanické odvodnenie kalu
•	SO 12 Prevádzková budova – zmena vykurovania
•	SO 08 Biologické čistenie
•	SO 14 Komunikácie a spevnené plochy
•	SO 15 Prístupová cesta
•	SO 31 Prestavba účelového využitia objektu sklad
Uvedené objekty okrem objektu 15 boli v plnom rozsahu ukončené. 
Vihorlat – Popričný – Michalovce, rozšírenie vodných zdrojov
V roku 2000 sa realizovali v rámci uvedenej stavby nasledujúce objekty: SO 211 – výtlačný rad „E“ PVC DN 300 v dĺžke  1800 m, ďalej PVC DN 200 v dĺžke 500 m a na výstavbu potrubia medzi ČS HB-2 a ČS HVZ-8.